text: [{"text_idx": "#000003", "text": "Cabanlas mitunol og ayuda sa biktima sunog sa Macabalan"}, {"text_idx": "#000004", "text": "MOKABAT sa 18 ka panimalay ug kapin kun kulang 30 ka pamilya ang nawad-an sa ilang pinuy-anan human sa nahitabong sunog diha sa accretion area sa barangay Macabalan niadtong milabayng adlaw."}, {"text_idx": "#000005", "text": "Niini, si Konsehal Edgar Cabanlas, chairman sa urban &amp; rural poor and housing development, nag-apod apod sa hinabang nga naglangkob sa food packs alang sa mga nasunogan inubanan sa presensya sa konseho sa barangay Macabalan sa panguna niKapitan Norbel Saa."}, {"text_idx": "#000006", "text": "Ang konsehal mibutyag nga pait kaayo ang nahiaguman sa mga biktima ilabina kay nag-atubang pa kita sa pandemia diin apektado ang panginabuhi sa katawhan ug daghang pa ang nawad-an sa ilang matag adlaw nga kinita-an."}, {"text_idx": "#000007", "text": "Ako naglaum nga bisan sa ginagmay nga tabang nga inasingkasing nga gitunol ngadto sa mga biktima makatabang nga maalibyohan ang kapit-os nga nasinati dala sa maong kalamidad, pamahayag ni konsehal Edgar Cabanlas."}]